સૂત્રો મુજબ લીકર પરમિટ રિન્યૂ કરાવનાર અથવા નવી પરમિટ મેળવવા ઇચ્છતા લોકોએ પ્રથમ વ્યસન મુક્તિ કેન્દ્રમાં ૧૫ દિવસ માટે સારવાર લેવાની રહેશે અને કેન્દ્ર દ્વારા એવું સર્ટિફિકેટ ઇશ્યૂ કરાશે કે તે વ્યક્તિને દારૂ પીવાનું વ્યસન નથી તો જ તેને પરમિટ માટે લાયક ગણાશે. હાલ પરમિટ માટે યુનિટ દીઠ એક હજાર રૂપિયાની ફી લેવામાં આવે છે જેમાં ૫ ગણો વધારો એટલે કે યુનિટ દીઠ ૫ હજાર રૂપિયાની ફી સૂચવવામાં આવી છે. પરમિટ માટે હાલમાં સિવિલ સર્જનનું સર્ટિફિકેટ જરૂરી છે તેના બદલે નશાબંધી વિભાગ રાજ્યના ૬ સ્થળો અમદાવાદ, સુરત, વડોદરા, રાજકોટ, ભાવનગર અને ગાંધીનગર ખાતે મેડિકલ બોર્ડ બનાવશે.